હિંસાના ભય છતાં બલોચિસ્તાનના ક્વેટામાં લોકો સામાન્ય જીવન જીવવા કોશિશ કરે છે

જો તમારી મજબૂરી ન હોય તો એક દિવસ પણ ન રહો. પરંતુ પાકિસ્તાનના બલૂચિસ્તાન પ્રાંતમાં આવી તમામ વિષમતાઓ છતાં જીવન પાંગરી રહ્યું છે. 

પાકિસ્તાનનો આ સૌથી ગરીબ પ્રાંત બલૂચિસ્તાન હંમેશા ખરાબ કારણોસર સમાચારમાં રહેતો હોય છે. 

છતાં અહીંના લોકોને રોજબરોજની જિંદગીમાં માત્ર જીવન ટકાવી રાખવાનો જ નહીં પરંતુ તેમાં અનેક મુશ્કેલીઓ વચ્ચે પણ આશા, ઉમંગ અને શોખને જાળવી રાખવાનો પણ સંઘર્ષ કરવો પડે છે. 

બીબીસીનાં શુમૈલા જાફરીએ બલૂચિસ્તાનની મુલાકાત લીધી હતી અને રાજધાની ક્વેટામાં તેઓ છ લોકોને મળ્યાં હતાં. 

તેઓ બૅન્ક મેનેજર, પત્રકાર, ડૉક્ટર, વિદ્યાર્થિની, વેપારી અને લઘુમતી સમુદાયના અગ્રણીને મળ્યાં હતાં.  

આ દરેકના અનુભવોમાં તમને જાણવા મળશે કે સતત યંત્રણાઓ અને અનિશ્ચિતતાઓ વચ્ચે પણ ઝબૂકી રહેલાં સપનાં અને આશાઓ તેમને જીવનમાં આગળ વધતા રહેવાનું બળ પૂરું પાડે છે.

બૅન્ક મેનેજરનું ખાનગી જીવન

બૅન્ક મેનેજર યાસિર ખાનગીમાં પોતાનું સંગીતનું સપનું પૂરું કરી લે છે

આ છે રૉક બૅન્ડ મલ્હારના મુખ્ય ગાયક છે યાસિર.

દિવસે તેઓ બૅન્ક મેનેજર તરીકે કામ કરે છે અને રાત્રે ગાયક બની જાય છે. 

તેમણે પોતાની સંગીતની ચાહના ખાનગી રાખવી પડે છે, કેમ કે રૂઢિચુસ્ત મુસ્લિમ સમાજમાં ગીત, સંગીત અને નૃત્યની મનાઈ છે.

યાસિર અને તેના મિત્રો સાંજે ભોંયરામાં બનાવેલા રૂમમાં એકઠા થાય છે અને મોજ માટે રૉક સંગીત વગાડે છે. તે પછી બોલીવૂડ ગીતોની ધૂમ મચે છે.

આ બૅન્ડના મોટાભાગના સભ્યો વિદ્યાર્થીઓ છે, જે તેમને વાપરવા મળતા પૈસામાંથી સંગીતનાં સાધનો અને વાદ્યો ખરીદી લાવ્યા છે.

તમે આ વાંચ્યું કે નહીં?

ગાયન વચ્ચે અટકીને વાતચીત કરતા યાસિર કહે છે, "બૅન્કમાં આવતા મારા ગ્રાહકોને આની ખબર પડે તો તેમને ગમે નહીં." 

"હું મારા સંગીતને મારા સોશિયલ મીડિયામાં શેર પણ નથી કરતો, કેમ કે મને મારી નોકરી જતી રહે તેવો ડર છે." 

આતિફ અસલમના ગીત માટે પોતાના ગિટારના સૂર મેળવવા સાથે યાસિરે પોતાના સંગીત પ્રેમ વિશે અમારી સાથે વાતો કરી.

"અમારો સમાજ હિંસાને કારણે ભોગવી રહ્યો છે. સંગીત વગાડવાનો અમારો હેતુ લોકોને મનોરંજન પૂરું પાડવાનો છે."

મલ્હાર જાહેરમાં સંગીત વગાડી શકે તેવી કોઈ જગ્યા જ નથી.

તેમને ભૂતકાળમાં યુનિવર્સિટીઓમાંથી આમંત્રણ મળ્યું હતું, પણ તેમના કાર્યક્રમોનો કટ્ટરવાદી જૂથોએ વિરોધ કર્યો હતો અને કેટલાક પ્રસંગે મારામારી પણ થઈ... \n\nમને ઉપરના લેખ માટે સારું શીર્ષક આપો.
હિંસા વચ્ચે બલૂચિસ્તાનમાં કેવી રીતે જીવે છે લોકો?